als_Latn dik_Latn sag_Latn
Dua të pi verë Çamërie
Dua të pi verë Çamërie poezi me Autor: Agim Desku. Faqet e librit 88.
Dua të pi verë Çamërie
...Për ditë
grindem me perënditë,
kafshoja veten,
thithja gjak gjarpri.
Atdheun e mora me vete,
herë në tokë e herë në qiell.
Zbrita Purgatorit të Dantes
u ngrita legjendave të Mujës e Halilit
aty ku zanat i dhanë gji të pijë
bacë Ademit.
Në Rozafat u grinda edhe me Zeusin,
kur e gjeta shpatën e Skënderbeut,
të shkruar me shkronja shqipe,
dymijë vjet para Krishtit.
Kalova andej Dyrrahut
të takoja Homerin, ditën me fenerë.
Edhe pak verë të pi në Çamëri,
t’i puth mbesat e nipat e mi.
Dëgjoj zemrën time
të mpaket çdo ditë nga pak,
për vëllezërit e mi çamë
pikëpyetje ngre në çdo varg!
Pse në shekullin e njëzet e një
dashuria ime rri varur n’çengel t’kohës?
Pse s’i ndiej bukuritë e tua Çamëri,
dhe të fillojë epoka e ligjshmërisë
tek varret e vëllezërve të mi,
që janë tretur nëpër shi e stuhi...?!
Hija e tyre çohet nga varret,
me lot më përshëndesin:
-Hajde bujrum në kullën e të parëve,
në qilar kam ruajtur verë të mirë,
ta pimë për Çamërinë!
als_Latn als_Latn als_Latn als_Latn als_Latn als_Latn nus_Latn als_Latn als_Latn als_Latn als_Latn als_Latn glg_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn